hotchpotch/miracl-hf-unified huggingface dataset:
GP2 Britannian Grand Prix 2010
GP2 Britannian Grand Prix 2010 oli GP2-kauden 2010 viides osakilpailu, joka ajettiin 10.–11. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Lauantain kilpailun voittoon ajoi Rapax -tallin kuljettaja Pastor Maldonado. Sunnuntain kilpailun voitti Barwa Addax Team -tallin Sergio Pérez.
SEAT 133
SEAT 133 on SEATin vuosina 1974–1982 valmistama pieni takamoottorinen henkilöautomalli, joka korvasi SEAT 600:n. Auton tekniikka perustui SEAT 850:een, mutta koriltaan se muistutti Fiat 126- ja 127-malleja. Monilla markkinoilla mallia myytiin Fiat-merkkisenä. 133:n seuraajaksi tuli SEAT Panda.
Here We Stand
Here We Stand on skotlantilaisen rockyhtye The Fratellisin toinen studioalbumi, joka julkaistiin kesäkuussa 2008. Albumi ylsi Britannian albumilistalla parhaimmillaan sijalle 5. ja Yhdysvaltain Billboard 200-listan sijalle 80. "Here We Standilta" julkaistiin singlenä kappaleet ”Mistress Mabel”, ”Look Out Sunshine!” ja ”A Heady Tale”.
Séguret
Séguret [seɡyʁɛ] on Ranskan kunta Provence-Alpes-Côte d’Azurin alueella Vauclusen departementissa. Kunnan asukasluku vuonna 2014 oli 843. Séguret kuuluu Vaison-la-Romainen kantoniin Carpentras’n arrondissementissa.
Séguret’n kunnan länsirajan muodostaa Rhônen sivujoki Ouvèze. Lähimpiä isompia kaupunkeja ovat Orange parikymmentä kilometriä länsilounaaseen ja Avignon noin 40 kilometriä lounaaseen.
Séguret kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kuusi muutakin Vauclusen kylää.
Eliel Mickelsson
Anton Eliel Mickelsson (15. toukokuuta 1886 Korppoo – 10. tammikuuta 1963 Korppoo) oli suomalainen poliitikko. Mickelsson toimi SDP:n kansanedustajana vuosina 1919–1922 edustaen Turun läänin eteläistä vaalipiiriä. Siviiliammatiltaan Mickelsson oli merikapteeni ja luotsivanhin. Hän kävi lyseota kolme luokkaa, suoritti aliperämiestutkinnon vuonna 1904, yliperämiestutkinnon vuonna 1907 ja merikapteenin tutkinnon vuonna 1911. Mickelssonin vanhemmat olivat luotsivanhin Mikael Anton Mickelsson ja Matilda Ottiliaana Mattson. Mickelssonin puoliso vuosina 1913–1918 oli Anna Ulrika Lindblom sekä vuodesta 1922 Marja Mielikki Vahe.
Mickelsson
Mickelsson tai Mickelson on sukunimi, joka on muun muassa seuraavilla henkilöillä:
Väinö Mäkinen
Väinö Oskari (V.O.) Mäkinen (25. tammikuuta 1915 Hämeenlinna – 9. huhtikuuta 1983 Hämeenlinna) oli suomalainen poliitikko. Mäkinen toimi SDP:n kansanedustajana vuosina 1966–1975 edustaen Hämeen läänin eteläistä vaalipiiriä. Mäkinen oli Riihimäen kaupunginjohtaja vuosina 1962–1974. Mäkinen toimi presidentin valitsijamiehenä vuonna 1968.
Mäkinen kirjoitti ylioppilaaksi 1935 ja valmistui diplomi-insinööriksi 1942. Politiikan ulkopuolella Mäkinen toimi tie- ja vesirakennushallituksen lentokenttäosaston insinöörinä 1942–1945, Riihimäen kauppalaninsinöörinä 1945–1955, Riihimäen rakennusviraston johtajana 1955–1962 sekä yksityisenä rakennesuunnittelijana 1944–1955.
GP2 Belgian Grand Prix 2010
GP2 Belgian Grand Prix 2010 oli GP2-kauden 2010 kahdeksas osakilpailu, joka ajettiin 28.–29. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.
Lauantain kilpailun voittoon ajoi Rapax -tallin kuljettaja Pastor Maldonado. Sunnuntain kilpailun voitti Barwa Addax Team -tallin Sergio Pérez.
GP2 Unkarin Grand Prix 2010
GP2 Unkarin Grand Prix 2010 oli GP2-kauden 2010 seitsemäs osakilpailu, joka ajettiin 31. heinäkuuta.–1. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.
Lauantain kilpailun voittoon ajoi Rapax -tallin kuljettaja Pastor Maldonado. Sunnuntain kilpailun voitti David Price Racing -tallin Giacomo Ricci.
GP2 Italian Grand Prix 2010
GP2 Italian Grand Prix 2010 oli GP2-kauden 2010 yhdeksäs osakilpailu, joka ajettiin 11.–12. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voittoon ajoi ART Grand Prix -tallin kuljettaja Sam Bird. Sunnuntain kilpailun voitti Racing Engineering -tallin Christian Vietoris.
GP2 Italian Grand Prix 2009
GP2 Italian Grand Prix 2009 oli GP2-kauden 2009 yhdeksäs osakilpailu, joka ajettiin 12.–13. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voittoon ajoi iSport International -tallin kuljettaja Giedo van der Garde. Sunnuntain kilpailun voitti Scuderia Coloni -tallin Luiz Razia.
GP2 Portugalin Grand Prix 2009
GP2 Portugalin Grand Prix 2009 oli GP2-kauden 2009 kymmenes ja viimeinen osakilpailu, joka ajettiin 19.–20. syyskuuta Autódromo Internacional do Algarven moottoriradalla Portugalissa.
Lauantain kilpailun voittoon ajoi ART Grand Prix -tallin kuljettaja Nico Hülkenberg. Sunnuntain kilpailun voitti Super Nova Racing -tallin Luca Filippi.
Bayerischer Waldin kansallispuisto
Bayerischer Waldin kansallispuisto, joskus Baijerin metsän kansallispuisto () on kansallispuisto Saksassa Baijerin kaakkoisosassa. Puisto sijaitsee Itä-Baijerissa lähellä Tšekin rajaa, josta luonnonsuojelualue jatkuu viereiseen Sumavan kansallispuistoon ja muodostaa Keski-Euroopan suurimman yhtenäisen metsäalueen. Se on Saksan ensimmäinen kansallispuisto, ja se perustettiin 7. lokakuuta 1970. Puistoa laajennettiin vuonna 1997, ja nykyisin sen pinta-ala on 24 250 hehtaaria.
Großer Arber
Großer Arber () on Böhmerwaldin korkein vuori. Se on 1 456 metriä korkea, ja sijaitsee Baijerissa, lähellä Saksan ja Tšekin rajaa.
Venasque
Venasque [və'nask] on Ranskan kunta Provence-Alpes-Côte d’Azurin alueella Vauclusen departementissa. Kunnan asukasluku vuonna 2014 oli 1 099. Venasque kuuluu Pernes-les-Fontainesin kantoniin Carpentras’n arrondissementissa. Se sijaitsee kymmenkunta kilometriä Carpentras’sta kaakkoon.
Lähellä Nesque-joen rotkoa sijaitseva Venasque kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kuusi muutakin Vauclusen kylää.
Viimeinen rakkaus
Viimeinen rakkaus ("Mr. Morgan's Last Love") on Sandra Nettelbeckin ohjaama romanttinen elokuva vuodelta 2013. Nettelbeck on tehnyt elokuvan käsikirjoituksen Françoise Dornerin romaanista "La Douceur Assassine".
Elokuva kertoo amerikkalaisesta leskeksi jääneestä Matthew Morganista, joka jäi asumaan Pariisiin vaimonsa kuoleman jälkeen. Morgan tutustuu nuoreen tanssinopettajaan Pauline Laubieen, ja heidän välilleen syntyy syvä ystävyys. Isänsä itsemurhayrityksen jälkeen Morganin lapset Miles ja Joan saapuvat Pariisiin. He suhtautuvat epäluuloisesti Morganin ja Laubien ystävyyteen ja pelkäävät että Laubie yrittää käyttää hyväkseen heidän isäänsä.
Elokuva oli ehdolla Locarnon elokuvajuhlilla Piazza Grandella avant-premièresiin. Lisäksi Elokuvan kuvaaja Michael Bertl oli ehdolla Deutscher Filmpreisin kuvauspalkinnon saajaksi. Ohjaaja Sandra Nettelbeck puolestaan oli ehdolla Shanghain elokuvajuhlien parhaan elokuvan palkinnon Golden Gobletin saajaksi.
Televisioesityksen yhteydessä kirjoittamassaan arviossa pitää Leena Virtanen Helsingin Sanomissa elokuvan alkua viehättävänä mutta hänen mielestään se hajoaa lopussa. Näyttelijöiden ja varsinkin Cainen roolisuorituksia hän kehuu. Ensi-illan aikaan kirjoittamassaan arviossa kiinnittää myös Ilta-Sanomien Taneli Topelius huomiota elokuvan tarinan lopun epäonnistumiseen Iltalehden Tuomas Riskala jopa lyttää koko elokuvan hengettömäksi.
We Need Medicine
We Need Medicine on skotlantilaisen rockyhtye The Fratellisin kolmas studioalbumi, joka julkaistiin 7. lokakuuta 2013. Albumi ylsi Britannian albumilistalla parhaimmillaan sijalle 26. ja Yhdysvaltain Billboard 200-listan sijalle 106. Albumilta "We Need Medicine" julkaistiin singlenä kappaleet ”Seven Nights, Seven Days” ja ”She’s Not Gone Yet But She’s Leaving”.
Saara Nikander
Saara Suvi Tuulia Nikander (s. 21. toukokuuta 1994 Lohja) on suomalainen kestävyysjuoksija ja hiihtäjä. Hän edustaa yleisurheilussa Länsi-Uudenmaan Urheilijoita ja hiihdossa Vihdin Viestiä. Hänen valmentajanaan toimii hänen isänsä Antero Nikander.
Nikander voitti 10 000 metrin Suomen mestaruuden vuoden 2017 Kalevan kisoissa Seinäjoella ajalla 35.07,08, joka on myös hänen ennätyksensä. Hän voitti vuonna 2011 19-vuotiaiden maastojuoksun Pohjoismaiden mestaruuden vain 15-vuotiaana. Hänellä on hallussaan 13- ja 14-vuotiaiden Suomen ennätykset 5000 metrin juoksussa. Nämä hän juoksi vuosina 2007 ja 2008.
Eyes Wide, Tongue Tied
Eyes Wide, Tongue Tied on skotlantilaisen rockyhtye The Fratellisin neljäs studioalbumi, joka julkaistiin elokuussa 2015. Albumi ylsi Britannian albumilistalla parhaimmillaan sijalle 16. Albumilta "Eyes Wide, Tongue Tied" julkaistiin singlenä kappaleet ”Baby Don’t You Lie to Me” ja ”Impostors (Little by Little)”.
Standing Still
Standing Still on Roman Lobin esittämä kappale, joka edusti Saksaa vuoden 2012 Eurovision laulukilpailussa Azerbaidžanin Bakussa.
Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 26. maan joukosta 8. sijalle.
Miss Kiss Kiss Bang
Miss Kiss Kiss Bang on Alex Swings Oscar Singsin esittämä kappale, jolla se edusti Saksaa vuoden 2009 Eurovision laulukilpailussa Venäjän Moskovassa.
Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25. maan joukosta 20. sijalle.
Disappear
Disappear on No Angelsin esittämä kappale, jolla se edusti Saksaa vuoden 2008 Eurovision laulukilpailussa Serbian Belgradissa.
Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25. maan joukosta 23. sijalle.
Pakokauhun vallassa
Pakokauhun vallassa ("Panic in the Streets") on Elia Kazanin ohjaama film noir -elokuva, jonka ensi-ilta oli 1950.
Tarinassa viranomaiset etsivät rikollisia, jotka ovat sairastuneet helposti tarttuvaan keuhkoruttoon.
Richard Widmark tekee monien mielestä erään parhaista rooleistaan uhrialttiina ja itsestään mitään välittämättömänä laivaston lääkärinä joka etsii New Orleansin ilotalo- ja peliluolakaupunginosa Storyvillen sokkeloista tartunnan saaneita rikollisia.
New York Timesin kriitikko oli aikanaan arviossaan kahtalaista mieltä kirjoittaessaan: "Vaikka "Panic in the Streets" on jännittävä siitä puuttuu ykkösluokan melodraaman osatekijä, sillä se on ärsyttävän liioitteleva, mikä ei välttämättä miellytä kaikkia katsojia. Siinä on kuitenkin sähköisyyttä varastorakennuskohtauksen huipennuksessa, mikä varmasti korvaa pienet satunnaiset harmillisuudet."
Varietyssa kriitikko kirjoittaa: "Kyseessä on keskitasoa laadukkaampi takaa-ajomelodraama. Tiiviisti käsikirjoitettu ja ohjattu elokuva keskittyy onnistuneesti yritykseen saada kiinni rikolliset, jotka ovat taudinkantajia, jottei tauti leviäisi kaupunkiin ja aiheuttaisi pakokauhua. Ruttoaihe on aika satunnainen rosvo-ja-poliisi-teema... Toiminta on eloisaa, elokuvassa on koskettavuutta ja muutamia poikkeuksellisia kohtia. Jack Palancen näyttelijäntyö on terävää."
Neworleansilainen elokuva-arvostelija kirjoittaa vuonna 2005: "Elokuvan film noir -elementit syntyvät siitä, että se hyödyntää toisen maailmansodan jälkeisiä saksalaisen ekspressionismin ja italaialaisen neorealismin tekniikoita. Kazan ihaili ekspressionistien tapaa käyttää chiaroscuro-valaitusta tunnelman kohottamisessa, ja hän tuo mieleen neorealistien yhteiskunnan marginaalissa elävien "verité"-muotokuvat. "Panic" antoi hänelle tilaisuuden tutkia näitä tyylejä kokeilemalla kuvausta ja palkkaamalla tavallisia ihmisiä näyttelijöiksi. Työskenneltyään Hollywoodin suurimpien näyttelijöiden kanssa – Dorothy McGuire, Spencer Tracy, Katharine Hepburn, Dana Andrews, Gregory Peck ja Ethel Barrymore – Kazan halusi kääntyä vastakkaiseen suuntaan. Tämän elokuvan ja uuden lähestymistapansa tarpeisiin hän palkkasi pienempien tähtien lisäksi myös rosoisempia tuttaviaan New Yorkin teattereista ja kaiken päälle muutamia neworleansilaisia, joiden näyttelemiskokemus vaihteli."
Arvioiden pisteitä keräävä Rotten Tomatoes -sivusto kokosi jälkikäteen 21 kritiikkiä ja antoi elokuvalla pisteitä 95 %, ja keskimääräinen pisteytys oli 7,3/10.
Elokuvan tarinan kirjoittajat Edna Anhalt ja Edward Anhalt saivat työstään Oscar-palkinnon. Venetsian elokuvajuhlilla Elia Kazan sai kansainvälisen palkinnon, ja hän oli myös ehdolla Kultaisen leijonan saajaksi.
Run &amp; Hide
Run & Hide on Gracian esittämä kappale, jolla hän edusti Saksaa vuoden 2005 Eurovision laulukilpailussa Ukrainan Kiovassa.
Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui viimeiseksi 24 maan joukossa.
Ram Nath Kovind
Ram Nath Kovind (s. 1. lokakuuta 1945 Uttar Pradesh) on intialainen poliitikko ja maan nykyinen presidentti. Kovind toimi Biharin osavaltion kuvernöörinä ennen presidentin virkaa. Kovind kuuluu kastittomiin daliteihin. Kovind oli Intian kansanpuolueen ehdokas vuoden 2017 presidentinvaalissa ja sai yli 65 prosenttia äänistä. Hän astui virkaansa 25. heinäkuuta 2017.
Can’t Wait Until Tonight
Can’t Wait Until Tonight on Maxin esittämä kappale, jolla hän edusti Saksaa vuoden 2004 Eurovision laulukilpailussa Turkin Istanbulissa.
Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 24 maan joukosta 8. sijalle.
GP2 Espanjan Grand Prix 2010
GP2 Espanjan Grand Prix 2010 oli GP2-kauden 2010 ensimmäinen osakilpailu, joka ajettiin 8.–9. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Lauantain kilpailun voittoon ajoi Arden International -tallin kuljettaja Charles Pic. Sunnuntain kilpailun voitti Ocean Racing Technology -tallin Fabio Leimer.
GP2 Monacon Grand Prix 2010
GP2 Monacon Grand Prix 2010 oli GP2-kauden 2010 toinen osakilpailu, joka ajettiin 14.–15. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.
Perjantain kilpailun voittoon ajoi Barwa Addax Team -tallin kuljettaja Sergio Pérez. Lauantain kilpailun voitti DAMS -tallin Jérôme d’Ambrosio.
Luettelo diplomaattisista edustustoista Saksassa
Tämä on luettelo diplomaattisista edustustoista Saksassa.
Saksassa sijaitsee 159 valtion suurlähetystöt joista viisi sijaitsee edelleen vanhassa pääkaupungissa Bonnissa. Monien suurlähetystöjen toimitilat sijaitsevat nykyään kuitenkin Berliinissä. Joidenkin maiden suurlähettiläät ovat akkreditoitu muista maista.
Kunniakonsulaatit eivät ole luettelossa.
Seuraavat suurlähetystöt sijaitsevat Brysselissä ellei toisin mainita
Diatsiriinit
Diatsiriinit ovat heterosyklisiä orgaanisia yhdistetä. Diatsiridiineille tyypillinen rengasrakenne koostuu yhdestä hiiliatomista ja kahdesta typpiatomista, joiden välillä on kaksoissidos.
Vaikka diatsiriineissa on suhteellisen jännittynyt kolmesta atomista koostuva rakenne, ovat ne suhteellisen stabiileja. Kuumennettaessa ne voivat kuitenkin räjähtää. Pienimolekyyliset diatsiriinit ovat kaasuja tai nesteitä, suuremmat nesteitä tai kiteisiä aineita. Ryhmän yhdisteet ovat heikosti emäksisiä. Kuumennettaessa diatsiriineja tai säteilytettäessä niitä UV-valolla ne hajoavat muodostaen karbeeneja ja typpikaasua. Diatsiriinit ovat diatsoalkaanien isomeereja.
Diatsiriinejä voidaan valmistaa hapettamalla kromihapon, kromitrioksidin, hopeaoksidin tai tert-butyylihypokloriitin avulla diatsiridiinejä, joita saadaan ketoneista. Toinen yleinen tapa on niin kutsuttu Graham-reaktio, jossa amidiini reagoi natriumhypokloriitin kanssa muodostaen diatsiriinirakenteen.
Kim Won-jun (jääkiekkoilija)
Kim Won-jun (s. 4. toukokuuta 1991 Soul, Korean tasavalta) on eteläkorealainen jääkiekkopuolustaja, joka pelaa Aasian liigan eteläkorealaisjoukkue Anyang Hallassa. Hän laukoo oikealta.
Won-jun aloitti jääkiekkoilun 13-vuotiaana. Hän suoritti yläkoulun Kwangwoon Junior High Schoolissa, jonka jälkeen nykyinen Mestis-joukkue Kiekko-Vantaan toimitusjohtaja Kai Sointu houkutteli Won-junin Suomeen. Hän siirtyi aluksi Tampereen Ilveksen C-nuoriin vain 15-vuotiaana kaudeksi 2006–2007. Won-jun opiskeli Tampereella myös Sammon lukiossa.
Kaudella 2008–2009 Won-junilla oli Toni Rajalan jälkeen seuran A-nuorten toiseksi paras teholukema (+13). Hän voitti kauden päätteeksi A-nuorten SM-pronssia. Kaudeksi 2009–2010 Won-jun siirtyi Jokereiden A-nuoriin. Hän teki siellä heti ensimmäisessä ottelussaan 6. marraskuuta 2010 Helsingin IFK:ta vastaan puolustajan tontilta peräti neljä maalia, mutta lopulta Won-jun teki kauden aikana 19 ottelussa tehot 5+2=7. Hänelle tarjottiin kauden päätteeksi juniorisopimusta Jokereiden SM-liigajoukkueesta, mutta Woo-jun päätti kuitenkin palata kotimaahansa suorittamaan Yonsei Universityn yliopiston.
Kaudeksi 2013–2014 Won-jun palasi Suomeen ja siirtyi Mestis-joukkue Kiekko-Vantaaseen, jota valmensi hänelle Ilveksen junioreista tuttu Pekka Kangasalusta. Hän teki kauden aikana 30 runkosarja- ja kahdessa playoff-ottelussa tehot 2+4=6. Won-jun pelasi myös kolme ottelua lainalla Suomi-sarjajoukkue Bewe TuusKissa.
Won-jun palasi kaudeksi 2014–2015 kotimaahansa pelaamaan Aasian liigan Anyang Hallaan, jossa tulokaskausi toi 48 runkosarjaottelussa tehot 2+15=17 ja kuudessa playoff-ottelussa kaksi syöttöpistettä. Kesällä 2015 Won-jun osallistui Dallas Starsin kehitysleirille. Kauden 2015–2016 päätteeksi hän voitti ALIH:n mestaruuden. Kaudella 2016–2017 Won-jun teki liigan yhden kauden piste-ennätyksensä tehoilla 1+20=21. Kauden 2017–2018 päätteeksi hän voitti taas ALIH:n mestaruuden.
Won-jun edusti Etelä-Koreaa Pyeongchangin olympiakisoissa 2018 sekä MM-kilpailuissa vuonna 2018, jotka olivat joukkueen kaikkien aikojen ensimmäiset pääsarjatasolla. Etelä-Korean turnaus päättyi lopulta kuitenkin putoamiseen IA-divisioonaan. Won-jun pelasi myös IA-divisioonan MM-kilpailuissa vuosina 2016 ja 2017, joista jälkimmäinen turnaus päättyi hopeaan ja Etelä-Korean kaikkien aikojen ensimmäiseen sarjanousuun MM-kilpailujen pääsarjatasolle. Hän pelasi myös IB-divisioonan MM-kilpailuissa vuonna 2015, jolloin Won-jun voitti kultaa. Hän jakoi tehoilla 2+3=5 turnauksen puolustajien pistepörssin voiton kolmen muun pelaajan kanssa. Won-jun pelasi myös Aasian talvikisoissa vuonna 2017, jolloin hän voitti hopeaa.
Won-jun pelasi myös alle 20-vuotiaiden II-divisioonan MM-kilpailuissa vuonna 2011, jolloin hän voitti B-lohkon pronssia.
Kim Won-jun
Kim Won-jun voi tarkoittaa seuraavia henkilöitä:
Audi A4 (B6)
Audi A4 B6 (Typ 8E) on Audi A4:n toisen sukupolven malli, jota valmistettiin vuosina 2000–2004, cabrioletia vuoteen 2006. Se korvasi edeltäneen B5-mallin, ja sedan- ja farmarimallien seuraajaksi tuli vuonna 2004 B7-malli, joka oli kuitenkin vain perusteellisen kasvojenkohotuksen läpikäynyt versio B6:sta.
Toisen sukupolven Audi A4 esiteltiin syksyllä 2000. Sen ulkonäössä oli paljon samankaltaisia piirteitä kuin muutamaa vuotta aikaisemmin esitellyssä suuremmassa Audi A6 (C5) -mallissa.
Vuoden 2001 Euro NCAP -kolaritestistä A4 sai tulokseksi neljä tähteä viidestä.
Bensiinimoottorivalikoimassa olivat aluksi 1,6- (102 hv), 1,8- (150 hv) ja 2,0-litraiset (130 hv) nelisylinteriset sekä 3,0-litrainen (220 hv) V6. Nelivetoisina quattro-malleina oli valittavissa kaikki bensiinimoottorit 1,6-litraista lukuun ottamatta. Dieselvaihtoehdot olivat nelisylinterinen 1,9-litrainen (130 hv) ja 2,5-litrainen (180 hv) V6. 2,5-litraisen yhteydessä oli aina neliveto, ja se oli valittavissa myös 1,9-litraiseen. Joidenkin moottorien yhteyteen oli valittavissa portaaton "Multitronic"-automaattivaihteisto perinteisen viisivaihteisen automaatin sijaan.
Keväällä 2001 1,9-litraisesta dieselistä tuli tarjolle 100-hevosvoimainen versio, 2,5-litraisesta puolestaan 155-hevosvoimainen. Molempien moottorien yhteydessä oli aina etuveto.
Farmarimalli Avant tuli markkinoille syksyllä 2001 ja kangaskattoinen cabriolet keväällä 2002. A4 Cabriolet korvasi vanhaan Audi 80 -malliin pohjautuneen Audi Cabrioletin, jonka valmistus oli päättynyt vuonna 2000.
Kesällä 2002 155-hevosvoimaisen 2,5 TDI:n teho nousi 163 hevosvoimaan ja 1,8-litraisen bensiinimoottorin 150:stä 163 hevosvoimaan. Uutena moottorina oli suorasuihkutteinen 2,0 FSI, joka oli 150-hevosvoimainen. Saman vuoden lopulla 1,8-litraisesta tuli saataville 190-hevosvoimainen versio.
Kesällä 2004 1,9 TDI:stä tuli tarjolle 115-hevosvoimainen tehoversio 100- ja 130-hevosvoimaisten rinnalle.
Vuoden 2003 alussa markkinoille tuli urheilullinen S4, jossa oli Audi A8:sta peräisin oleva 4,2-litrainen (344 hv) V8-moottori. S4:ää valmistettiin kaikkina kolmena korimallina.
Ahn Jin-hui
Ahn Jin-hui (s. 3. kesäkuuta 1991 Soul, Korean tasavalta) on eteläkorealainen jääkiekkoilija, joka pelaa kotimaassaan Daemyung Sangmun joukkueessa. Hän on pelipaikaltaan oikea laitahyökkääjä ja laukoo oikealta.
Jin-hui pelasi kotimaassaan ensin Kyung Bock High'n joukkueessa ja sittemmin hän kävi Korean yliopistoa, jonka joukkueen kapteenina Jin-hui toimi kaudella 2012–2013. Kaudeksi 2013–2014 hän siirtyi Suomeen ja siirtyi Mestis-joukkue Kiekko-Vantaan riveihin. Jin-hui pelasi kautensa pääasillisesti melko puolustavassa roolissa ja teki 46 runkosarja- ja viidessä playoff-ottelussa tehot 3+5=8.
Jin-hui palasi kaudeksi 2014–2015 kotimaahansa pelaamaan Aasian liigan Anyang Hallaan, jossa tulokaskausi toi 39 runkosarjaottelussa tehot 12+18=30 ja kuudessa playoff-ottelussa yhden syöttöpisteen. Kesällä 2015 Jin-hui osallistui Dallas Starsin kehitysleirille. Kauden 2015–2016 päätteeksi hän voitti ALIH:n mestaruuden. Kaudella 2016–2017 Jin-hui oli joukkueensa kolmanneksi paras pistemies tehoilla 19+30=49.
Jin-hui edusti Etelä-Koreaa Pyeongchangin olympiakisoissa 2018. Hän pelasi myös MM-kilpailuissa vuonna 2018, jotka olivat Etelä-Korean kaikkien aikojen ensimmäiset pääsarjatasolla. Jin-hui jakoi tehoilla 1+1=2 joukkueen sisäisen pistepörssin voiton Brock Radunsken ja Kim Sang-wookin kanssa. Hänet valittiin Yhdysvaltoja vastaan pelatun alkulohkon ottelun päätteeksi Etelä-Korean ottelun parhaaksi pelaajaksi. Etelä-Korean turnaus päättyi kuitenkin putoamiseen IA-divisioonaan.
Jin-hui pelasi myös IA-divisioonan MM-kilpailuissa vuosina 2016 ja 2017, joista jälkimmäinen turnaus päättyi hopeaan ja Etelä-Korean kaikkien aikojen ensimmäiseen sarjanousuun MM-kilpailujen pääsarjatasolle. Hän voitti joukkueen sisäisen pistepörssin tehoilla 2+3=5 ja sisäisen tehotilaston lukemalla +5. Jin-hui pelasi myös IB-divisioonan MM-kilpailuissa vuonna 2015, jolloin hän voitti kultaa.
Jin-hui pelasi myös alle 18-vuotiaiden II-divisioonan MM-kilpailuissa vuosina 2008 ja 2009, joista jälkimmäinen turnaus päättyi A-lohkon kultaan.
Erwin Blask
Erwin Blask (s. 20. maaliskuuta 1910 Gajrowskie Puola – 6. helmikuuta 1999 Frankfurt am Main Saksa) oli saksalainen moukarinheittäjä ja olympiamitalisti.
Olympialaisissa Blask edusti Saksaa kerran, vuoden 1936 olympialaisissa Berliinissä. Kisoista hän saavutti moukarinheiton hopeaa tuloksella 55,04 metriä. Ennätyksekseen Blask heitti tuloksen 59,00 metriä vuonna 1938.
Erasmus Reinhold
Erasmus Reinhold (1511–1553) oli saksalainen tähtitieteilijä. Hän opiskeli Wittenbergissä. Hänet nimitettiin sinne tähtitieteen professoriksi vuonna 1536 ja yliopiston rehtoriksi 1549. Hän laati ensimmäiset aurinkokeskiseen malliin perustuvat planeettataulukot Tabulae Prutenicae (Preussilaiset taulukot), jotka painettiin 1551.
Reinholdin virka perustettiin 1536, kun Philipp Melanchthon jakoi matematiikan professorin viran kahtia, ja Reinholdille tuli tähtitiede eli "mathematicum superiorum". Reinhold oli kiinnostunut Kopernikuksen ajatuksista, mutta ei myöntänyt kiinnostustaan julkisesti.
Reinhold sovelsi taulukoissaan Kopernikuksen planeettaliikkeen matemaattista mallia, mutta käänsi systeemin maakeskiseksi. Taulukkoja käytettiin myös gregoriaanisen kalenteriuudistuksen pohjana 1582.
Anni Steuer
Anni Steuer-Ludewig (12. helmikuuta 1913 Metz Ranska – 1990-luku) oli saksalainen pikajuoksija, jonka päämatkana olivat pika-aidat.
Steuer edusti Saksaa olympialaisissa kerran, vuonna 1936 Berliinissä. Hän saavutti kisoista hopeaa 80 metrin aitajuoksussa, minkä lisäksi hän juoksi kisoissa ennätyksekseen ajan 11,81.
Taidetutkimukset
Taidetutkimukset () on BBC:n tuottama brittiläinen dokumenttisarja. Sarjassa taideasiantuntija Philip Mould ja toimittaja Fiona Bruce yrittävät selvittää kuuluisten taiteilijoiden tekemäksi väitettyjen taideteosten todellista alkuperää.
Suomessa sarjaa on esitetty Yle Teemalla.
Ren Zhengfei
Ren Zhengfei (yksink.:任正非, pinyin: Rén Zhèngfēi, synt. 25. lokakuuta 1944) on kiinalainen yrittäjä. Hän on Huawein perustaja sekä toimitusjohtaja. Forbesin mukaan hän on Kiinan 106:nneksi rikkain henkilö.
Ennen uraansa liikemiehenä Ren toimi Kiinan armeijassa PLA:ssa insinöörinä. Hän oli kehittämässä armeijan omaa viestintäverkostoa.
Hänen tyttärensä, Huawein talousjohtaja Meng Wanzhou pidätettiin joulukuussa 2018 Kanadassa Yhdysvaltojen pyynnöstä. Taustalla on väite, että Huawein laitteet ovat turvallisuusuhka Yhdysvalloille.
GP2 Belgian Grand Prix 2011
GP2 Belgian Grand Prix 2011 oli GP2-kauden 2011 kahdeksas osakilpailu, joka ajettiin 27.–28. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.
Lauantain kilpailun voittoon ajoi Racing Engineering -tallin kuljettaja Christian Vietoris. Kolmanneksi sijoittunut Romain Grosjean varmisti sarjan mestaruuden. Sunnuntain kilpailun voitti Scuderia Coloni -tallin Luca Filippi.
Volkswagen Polo VI
Volkswagen Polo VI on Volkswagenin Polo-mallin kuudes sukupolvi, jota on valmistettu vuodesta 2017 lähtien. Sen neliovinen sedan-versio on nimeltään Volkswagen Virtus.
Kuudennen sukupolven Polo on edeltäjäänsä 81 millimetriä pidempi kokonaispituudeltaan ja 94 millimetriä akseliväliltään. Tavaratilan koko on kasvanut 71 litralla. Malli perustuu samalle modulaariselle MQB A0 -pohjalevylle kuin uusi SEAT Ibiza.
Vuoden 2017 Euro NCAP -kolaritestistä Polo sai tulokseksi täydet viisi tähteä.
Bensiinimoottorivalikoimassa ovat 1,0 MPI (75 hv), 1,0 TSI (95 hv), 1,5 TSI (150 hv) sekä GTI-mallin 2,0 TSI (200 hv). Dieselmoottori on 1,6-litrainen (80/95 hv) TDI. Lisäksi tarjolla on maakaasua polttoaineenaan käyttävä 1,0 TGI (90 hv). Kaikkien yli 90-hevosvoimaisten moottorien yhteyteen on valittavissa seitsenportainen DSG-kaksoiskytkinvaihteisto.
GP2 Unkarin Grand Prix 2011
GP2 Unkarin Grand Prix 2011 oli GP2-kauden 2011 seitsemäs osakilpailu, joka ajettiin 30.–31. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.
Lauantain kilpailun voittoon ajoi DAMS -tallin kuljettaja Romain Grosjean. Sunnuntain kilpailun voitti Trident -tallin Stefano Coletti.
Classics (Diablon albumi)
Classics on suomalaisen metalliyhtye Diablon kokoelma-albumi, joka julkaistiin vuonna 2013 levymerkillä EMI.
GP2 Saksan Grand Prix 2011
GP2 Saksan Grand Prix 2011 oli GP2-kauden 2011 kuudes osakilpailu, joka ajettiin 23.–24. heinäkuuta Nürburgringin moottoriradalla Saksassa. Kilpailu ajettiin Formula 1:sten Saksan GP:n ohessa.
Lauantain kilpailun voittoon ajoi Scuderia Coloni -tallin kuljettaja Luca Filippi. Sunnuntain kilpailun voitti DAMS -tallin Romain Grosjean.
Pirkanmaan Osuuskauppa
Pirkanmaan Osuuskauppa on Pirkanmaan alueella toimiva S-ryhmään kuuluva osuuskauppa. Sen valikoimassa on Prismoja, S-marketteja, Saleja, Sokos-tavaratalo, ravintoloita ja autokauppa. Osuuskauppa perustettiin yhdistämällä yhdeksän SOK:laista osuuskauppaa (tamperelainen Osuuskauppa Tuotanto, Ikaalisten Osuuskauppa, oriveteläinen Osuuskauppa Kotipohja, Ruoveden Osuuskauppa, Kurun Osuuskauppa, parkanolainen Osuuskauppa Satapirkka, valkeakoskelainen Keski-Hämeen Osuuskauppa, Osuuskauppa Sastamala ja Virtain Kauppakunta), ja sen liiketoiminta alkoi 1. heinäkuuta 1984. Vuonna 2016 osuuskaupan liikevaihto oli 827 miljoonaa euroa, ja henkilöstöä sillä oli 2024 henkilöä.
GP2 Britannian Grand Prix 2011
GP2 Britannian Grand Prix 2011 oli GP2-kauden 2011 viides osakilpailu, joka ajettiin 9.–10. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Lauantain kilpailun voittoon ajoi Lotus ART -tallin kuljettaja Jules Bianchi. Sunnuntain kilpailun voitti DAMS -tallin Romain Grosjean.
Harry Voigt
Harry-Carl Voigt (s. 15. kesäkuuta 1913 Berliini Saksa – 29. lokakuuta 1986 Barrer Saksa) oli saksalainen pikajuoksija ja olympiamitalisti.
Olympialaisissa Voigt edusti Saksaa kerran, vuonna 1936 Berliinissä. Tuolloin hän oli mukana pronssia saavuttaneessa 4 x 400 metrin viestijuoksun joukkueessa. 400 metrin ennätyksensä 48,0 Voigt juoksi vuonna 1933. Hän oli mukana myös vuoden 1934 EM-kilpailuissa, joissa oli voittamassa kultaa pitkästä viestistä.
Helmut Hamann
Helmut Hamann (s. 31. elokuuta 1912 Berliini Saksa – 22. kesäkuuta 1941 Siedliszcze Puola) oli saksalainen pikajuoksija ja olympiamitalisti.
Olympialaisissa Hamann edusti Saksaa kerran, vuonna 1936 Berliinissä. Tuolloin hän oli mukana pronssia saavuttaneessa 4 x 400 metrin viestijuoksun joukkueessa. 400 metrin ennätyksensä 47,8 Hamann juoksi vuonna 1939. Hän oli mukana myös vuoden 1934 EM-kilpailuissa, joissa oli voittamassa kultaa pitkästä viestistä.
Friedrich von Stülpnagel
Friedrich Gottlob Paul Ferdinand von Stülpnagel (s. 16. heinäkuuta 1913 Lichterfelde Saksa – 7. heinäkuuta 1996 München Saksa) oli saksalainen pikajuoksija ja olympiamitalisti.
Olympialaisissa von Stülpnagel edusti Saksaa kerran, vuonna 1936 Berliinissä. Tuolloin hän oli mukana pronssia saavuttaneessa 4 x 400 metrin viestijuoksun joukkueessa. 400 metrin ennätyksensä 48,9 von Stülpnagel juoksi vuonna 1936.
Arvi Kivikari
Arvi Aukusti Kivikari, sukunimi vuoteen 1904 "Boman" (16. maaliskuuta 1893 Hämeenlinna – 5. huhtikuuta 1972) oli suomalainen varatuomari, asianajaja ja Hämeenlinnan pormestari.
Kivikarin vanhemmat olivat kirjapainon johtaja Aukusti Aleksanteri Boman (1872–1913) ja Sofia Ulrika Björklund. Kivikarin isä perusti vuonna 1900 kustannusliike Kariston yhdessä Arvi A. Karlssonin (myöhemmin "Karisto") kanssa. Arvi Kivikari pääsi ylioppilaaksi Hämeenlinnan lyseosta 1912, suoritti oikeustutkinnon 1917 ja sai varatuomarin arvon 1920.
Kivikari toimi asianajajana Hämeenlinnassa 1917–1935. Hän oli Hämeenlinnan pormestarina 1935–1963. Kivikari oli kaupunginvaltuutettuna 1946–1953 ja valtuuston puheenjohtajana 1946–1950 sekä kuului kaupunginhallitukseen 1951–1954.
Kivikari oli perustamassa Hämeenlinna-Seuraa ja hän oli muun muassa Hämeenlinnan Suomalaisen säästöpankin isännistön puheenjohtaja, Hämeenlinnan Musiikinystävien puheenjohtaja ja Hämeenlinnan kaupunginorkesterin kunniapuheenjohtaja.
Kivikari oli naimisissa vuodesta 1919 Karin Aleksandra Rehellin kanssa.
Fintan
Fintan on Suomen Tokion suurlähetystön animaatiohahmo, joka esiintyy verkossa ja sosiaalisessa mediassa.
Hahmo juhlistaa 100-vuotiasta suomea osana juhlavuoden virallista ohjelmistoa.
Hahmosta tunnettu Suomen suurlähetystön Twitter-tili keräsi yhdeksässä kuukaudessa 70 000 seuraajaa.
Hahmon ovat kehittäneet Kenji Itoso ja Tomohiro Ishii. Hahmon ääninäyttelijä on Saori Hayami.
Bargème
Bargème on Ranskan kunta Provence-Alpes-Côte d’Azurin alueella Varin departementissa. Kunnan asukasluku vuonna 2014 oli 185. Bargème kuuluu departementissaan Flayoscin kantoniin Draguignanin arrondissementissa. Draguignan sijaitsee noin 40 kilometriä Bargèmesta lounaaseen, Välimeren rantakaupungit Fréjus ja Saint-Raphaël noin 60 kilometriä kaakkoon.
Vanhan linnan ympärille muodostunut Bargème kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kolme muutakin Varin departementin kylää.
Seillans
Seillans [sɛjɑ̃] on Ranskan kunta Provence-Alpes-Côte d’Azurin alueella Varin departementissa. Kunnan asukasluku vuonna 2014 oli 2 540. Seillans kuuluu departementissaan Roquebrune-sur-Argensin kantoniin Draguignanin arrondissementissa. Fayence sijaitsee seitsemän kilometriä Seillansissta kaakkoon.
Noin puolet Seillansin kunnan 89 neliökilometrin alueesta on vuodesta 1970 ollut Ranskan maavoimien suuren sotilasalueen Canjuersin käytössä, mutta Seillansin keskuskylä kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kolme muutakin Varin departementin kylää.
Taidemaalari Max Ernst vietti viimeiset vuotensa Seilansissa, ja hänen töidensä ohella kylässä on ympäri vuoden esillä hänen puolisonsa Dorothea Tanningin sekä Stan Appenzellerin taidetta.
Tourtour
Tourtour on Ranskan kunta Provence-Alpes-Côte d’Azurin alueella Varin departementissa. Kunnan asukasluku vuonna 2014 oli 589. Tourtour kuuluu departementissaan Flayoscin kantoniin Brignolesin arrondissementissa.
635 metrin korkeudella sijaitsevaa Tourtouria kutsutaan nimellä "le village dans le ciel de Provence", ”kylä Provencen taivaalla”. Kahden linnan, keskiaikaisen ja 1700-luvulta peräisin olevan, ympärille kasvanut Tourtour kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kolme muutakin Varin departementin kylää.
Pajala (Järvenpää)
Pajala on Järvenpään 7. kaupunginosa ja yksi Järvenpään keskeisistä (ydinkeskustan) kaupunginosista. Pajala sijaitsee noin kilometri Järvenpään rautatieasemalta pohjoiseen. Pajalan asukasluku oli vuoden 2014 lopussa 2 488.
Kaupunginosassa toimivat esimerkiksi Kartanon koulu, Järvenpään lukio, ammattioppilaitos Keuda, musiikkiopisto, Järvenpään jäähalli ja Järvenpään uimahalli.
Coaraze
Coaraze [kɔaʁaz] on Ranskan kunta Provence-Alpes-Côte d’Azurin alueella Alpes-Maritimesin departementissa. Kunnan asukasluku vuonna 2014 oli 811. Coaraze kuuluu departementissaan Contesin kantoniin Nizzan arrondissementissa. Kunta sijaitsee Nizzasta noin 25 kilometriä pohjoiseen.
Coarazessa on erityisen paljon aurinkoisia päiviä, ja sen kunniaksi kylän nähtävyyksiksi on tilattu toistakymmentä aurinkokelloa nimekkäiltä taiteilijoilta kuten Jean Cocteau ja Henri Goetz. Coaraze kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kaksi muutakin Alpes-Maritimes-departementin kylää.
Coaraze kuuluu kuudentoista Nizzan lähellä sijaitsevan vuoristokylän matkailureittiin "Route des Villages Perchés". Reitin muut kylät ovat Aspremont, Carros, Castagniers, Colomars, Duranus, Èze, Falicon, La Gaude, Lantosque, Levens, La Roquette-sur-Var, Saint-Blaise, Saint-Jeannet, Tourrette-Levens ja Utelle.
Erwin Gillmeister
Erwin Gillmeister (s. 11. heinäkuuta 1907 Toruń, Puola – 26. marraskuuta 1993 München, Saksa) oli saksalainen pikajuoksija ja olympiamitalisti.
Olympialaisissa Gillmeister edusti Saksaa kerran, vuonna 1936 Berliinissä. Tuolloin hän oli mukana pronssia saavuttaneessa 4 x 400 metrin viestijuoksun joukkueessa. Hän oli mukana myös vuoden 1934 EM-kilpailuissa, joissa oli voittamassa kultaa pikaviestistä. 100 metrin ennätyksensä 10,5 Gillmeister juoksi vuonna 1934.
Sainte-Agnès (Alpes-Maritimes)
Sainte-Agnès [sɛ̃taɲɛ] on Ranskan kunta Provence-Alpes-Côte d’Azurin alueella Alpes-Maritimesin departementissa. Kunnan asukasluku vuonna 2014 oli 1 157.
Sainte-Agnès sijaitsee lähellä Italian rajaa Mentonin kaupungin luoteispuolella. Se kuuluu departementissaan Contesin kantoniin Nizzan arrondissementissa.
800 metrin korkeudessa merenpinnasta sijaitseva Sainte-Agnès tarjoaa hyvät näköalat Välimerelle. Kunta kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kaksi muutakin Alpes-Maritimes-departementin kylää.
Gerd Hornberger
Gerhard "Gerd" Hornberger (s. 17. helmikuuta 1910 Waldfischbach, Saksa – 13. syyskuuta 1988 Waldfischbach-Burgalben, Saksa) oli saksalainen pikajuoksija ja olympiamitalisti.
Olympialaisissa Hornberger edusti Saksaa kerran, vuonna 1936 Berliinissä. Tuolloin hän oli mukana pronssia saavuttaneessa 4 x 400 metrin viestijuoksun joukkueessa. Hän oli mukana myös vuoden 1934 ja vuoden 1938 EM-kilpailuista, joissa molemmissa oli voittamassa kultaa pikaviestistä. 100 metrin ennätyksensä 10,4 Hornberger juoksi vuonna 1934.
Saint-Véran
Saint-Véran [sɛ̃.ve.ʁɑ̃] on Ranskan kunta Provence-Alpes-Côte d’Azurin alueella Hautes-Alpesin departementissa. Kunnan asukasluku vuonna 2014 oli 249. Saint-Véran kuuluu departementissaan Guillestren kantoniin Briançonin arrondissementissa.
Saint-Véranin alppikylä kuuluu kauneimpien ranskalaiskylien järjestöön "Les Plus Beaux Villages de France".
Vuonna 1974 Pariisin observatorio rakennutti Saint-Vérainiin observatorion 2900 metrin korkeuteen Pic de Château Renard -vuoren huipulle. Nykyisin laitos on AstroQueyras-nimisen harrastajatähtitieteilijöiden seuran käytössä.
Lode Runner
Lode Runner on Brøderbundin vuonna julkaisema tasohyppely- ja pulmapeli.
Peli on yksi ensimmäisiä, joissa on mukana sisäänrakennettu tasoeditori.
Pelin on kehittänyt Douglas E. Smith. Pelille on julkaistu myös seuraaja "Championship Lode Runner".
August Boman (kustantaja)
August Aleksander Boman (1872 Hämeenlinna – 15. helmikuuta 1913 Hämeenlinna) oli suomalainen Hämeenlinnassa asunut kirjapainonjohtaja ja kirjankustantaja.
August Boman toimi latojana eri puolilla Suomea kunnes hän palasi kotikaupunkiinsa ja perusti vuonna 1900 kustannusliike Kariston yhdessä Arvi A. Karlssonin (myöhemmin Karisto) kanssa. Kustannusliike toimi aluksi nimellä "Boman & Karlsson" kunnes Boman myi osuutensa liikkestä vuonna 1906 ja yhtiö sai nimen "Arvi A. Kariston kustannusliike". Boman perusti ja julkaisi myös Kanerva-nimistä kansanlehteä. Boman oli välillä kirjanpainajana Yhdysvalloissa 1907–1908 kunnes palasi Suomeen. Hän toimi Hämeenlinnan Uuden kirjapainon johtajana ja vuonna 1912 hän perusti Kivikarin kirjapainon Hämeenlinnaan. Boman oli urheiluseura Hämeenlinnan Tarmon perustajajäseniä ja hän toimi myös Hämeenlinnan Työväenyhdistyksen puheenjohtajana. Alkoholiongelmasta kärsinyt Boman surmasi itsensä ampumalla helmikuussa 1913.
Boman oli nainisissa Sofia Ulrika Björklundin kanssa. Heidän poikansa oli varatuomari, asianajaja ja Hämeenlinnan pormestari Arvi Kivikari.
The Glow of 1000 Suns
The Glow of 1000 Suns on suomalaisen goottimetalli -yhtye Sentencedin viides single. Se julkaistiin 14. heinäkuuta 2008 rajoitettuna 1000 kappaleen painoksena levymerkillä Century Media Records.
Pitfall!
Pitfall! on Activisionin vuonna julkaisema tasohyppelypeli.
Peli on yksi parhaiten myyneistä peleistä Atari 2600:lle ja se myi yli neljä miljoonaa kappaletta.
Classics (Poisonblackin albumi)
Classics on suomalaisen goottimetalli -yhtye Poisonblackin kokoelma-albumi, joka julkaistiin vuonna 2009 levymerkillä EMI.
Loikosara
Loikosara ("Carex bicolor") on sarojen ("Carex") sukuun kuuluva kasvilaji. Se on matalakasvuinen ja kasvaa löyhinä mättäinä. Sen varret ovat noin 20 cm pitkiä sekä aluksi pystyjä, mutta ajan myötä maanmyötäisemmiksi painuvia. Loikosaran lehdet ovat vaaleanvihreitä, kapeita, sileitä ja hentoja sekä myös vartta lyhyempiä. Loikosaralla on suikertava juurakko.
Loikosara on yhtäläistähkäinen saralaji, ja sen kukinnossa on kahdesta neljään pientä ja pyöreähköä tähkää. Yleisesti ottaen tähkät ovat puhtaasti emikukallisia, mutta ylimmässä tähkässä on tähkän tyvellä hedekukkia ja yläosassa emikukkia. Emikukat ovat kaksiluottisia. Tähkäsuomut ovat munanmuotoisia sekä yleisväritykseltään mustia ja niissä on vaaleanvihreä keskisuoni. Pullakot ovat pyöreitä ja vaaleita sekä suuodattomia. Tähkien tukilehdistä ylimmät ovat yleensä huomaamattoman kokoisia, mutta alimman tähkän tukilehti on tavallisesti koko tähkistön pituinen.
Loikosaraa tavataan harvinaisena Pohjoismaissa lähinnä Skandien vuoriston alueella ja sitä ei toistaiseksi ole tavattu Suomessa. Loikosara kasvaa kosteilla ja kalkkipitoisilla paikoilla hiekka- tai sorapohjaisessa maassa tunturiseuduilla, kuten puronvarsilla, sorapohjaisissa luhdissa sekä vuotomailla. Alavemmilla alueilla loikosara saattaa kasvaa myös tulvivilla joen rannoilla.
Lars Levi Laestadius keräsi lajin ensimmäistä kertaa vuonna 1821, ja lajin löytö julkaistiin seuraavana vuonna 1822. Muutamia Laestadiuksen 1821 keräämiä näytteitä on talletettuna Ruotsin luonnontieteellisen museon, Naturhistoriska riksmuseetin kokoelmiin.
Joaquín Sorolla
Joaquín Sorolla y Bastida [xoaˈkin soˈɾoʎa] (27. helmikuuta 1863 Valencia – 10. elokuuta 1923) oli espanjalainen taidemaalari. Hänet tunnetaan auringossa ja veden äärellä oleskelevien ihmisten taitavana kuvaajana, mutta hän teki paljon myös muotokuvia, maisemamaalauksia ja historiallisia aiheita. Sorollan talo Madridissa toimii kotimuseona nimeltä "Museo Sorolla", jossa on esillä paljon hänen töitään.
Kauppiasperheeseen syntynyt Joaquín Sorolla jäi parin vuoden ikäisenä orvoksi yhdessä vuotta nuoremman pikkusisarensa Conchan kanssa heidän vanhempiensa kuoltua ilmeisesti koleraan. Sisarukset varttuivat äidinpuoleisen tätinsä perheessä. Sorolla sai taideopetusta jo teinivuosinaan Valenciassa ja matkusti 18-vuotiaana Madridin Prado-museoon tutkimaan mestarien töitä. Varusmiespalveluksen jälkeen 22-vuotiaana Sorolla sai nelivuotisen stipendin Roomaan, josta hän palasi Pariisin kautta takaisin Valenciaan 1888. Hän meni naimisiin Clotilde García del Castillon kanssa, ja he saivat kolme lasta.
Kolmenkymmenen vuoden ikään mennessä Sorolla oli jo ehtinyt saada töitään näytteille Madridissa, Pariisissa, Venetsiassa, Münchenissä, Berliinissä ja Yhdysvaltojen Chicagossa. Hän sai monia kultamitaleja ja nousi tärkeimpien länsimaisten elossa olevien maalarien jokkoon. 1900-luvun ensi vuosikymmenellä Sorolla oli tuotteliaimmillaan ja saattoi muotokuvista saamiensa ansioiden turvin harjoittaa taiteilijan ammattiaan hyvin vapaasti ja omaehtoisesti. Hän saattoi tehdä satoja maalauksia vuodessa, usein valtavaan kokoon rantojen auringonpaisteessa työskennellen.
Vuonna 1909 Hispanic Society of America järjesti Sorollan 356 maalauksesta näyttelyn New Yorkiin. City. Niistä 195 myytiin Yhdysvaltoihin. Sorolla oleskeli puolisen vuotta New Yorkissa ja maalasi muun muassa kymmeniä muotokuvia amerikkalaissuuruuksista, kuten presidentti William Taftista. Vuonna 1911 Sorolla aloitti kahdeksan vuotta kestäneen, voimia vieneen tilaustyön 14:stä seinämaalauksesta Hispanic Societylle New Yorkiin, aiheena Espanjan eri maakunnissa asuvien ihmisten elämä ja tavat.
Vuonna 1920 Sorolla halvaantui täysin ja kuoli kolme vuotta myöhemmin 60 vuoden iässä.
AVE-suurnopeusjunien käyttämä Valencian rautatieasema on nimeltään "Estación ​​​​​​​​​​​​​​Valencia Joaquín ​Sorolla". Myös Valencian metron asema "Estación de Jesús" oli aiemmin nimetty Sorollan mukaan. Málagassa on puolentoista kilometrin mittainen rannan suuntainen katu "Avenida Pintor Joaquín Sorolla". Madridissa on aukio nimeltä "Glorieta del Pintor Sorolla".
Vanair
Vanair oli vanuatulainen lentoyhtiö. Se perustettiin 1965 ja sulautettiin vuonna 2004 Air Vanuatuun. Se lensi 29 kohteeseen Vanuatun 18 saarella.Yhtiölle tapahtui neljä onnettomuutta sen olemassaolon aikana.
SEAT Fura
SEAT Fura on SEATin vuosina 1981–1986 valmistama pieni henkilöautomalli, joka korvasi SEAT 127:n. Kun SEATin lisenssi valmistaa omalla merkillään Fiatin 127-mallia umpeutui, sen oli tehtävä autoon muutoksia ja annettava sille uusi nimi pystyäkseen jatkamaan sen valmistusta. Näin syntyi SEAT Fura.
Autosta tuli markkinoille myös urheilullinen Fura Crono -malli, jossa oli 1,4-litrainen 75 hevosvoimaa kehittävä moottori. Renkaat olivat perusmalleja leveämmät ja jousitusta oli jäykistetty. Fura Cronolle kehitettiin myös oma kilpailusarjansa, Copa Fura.
Vuonna 1983 Fura koki kasvojenkohotuksen, jossa se sai muun muassa uudenmalliset ajovalot. Uudistetut mallit tunnetaan Fura Dos -nimellä. SEAT Ibizan tultua markkinoille Furan suosio alkoi laskea. Malleja myytiin yli vuoden ajan toistensa rinnalla, kunnes Furan valmistus lopetettiin vuonna 1986.
Cessna Model A
Cessna Model A oli Yhdysvaltalainen Cessnan rakentama korkeasiipinen neljäpaikkainen matkakone. Se lensi ensimmäisen kerran 1927. Kone oli ensimmäinen Cessnan merkittävästi valmistama kone.
Popsikkaat
Popsikkaat (engl. "VeggieTales") on yhdysvaltalainen lasten animaatiosarja. Sarja esitettiin Suomessa ensimmäisen kerran vuonna 2006 Nelonen-kanavalla. Sarjan tarkoitus on tuoda vihanneshahmojen kautta esiin Raamatun arvoja.
Bobi Tomaatti (engl. "Bob the Tomato") on tomaatti, ja toinen sarjan päähahenkilöistä. Bobi asuu ystävänsä Lari Kurkun kanssa. Bobi on useimmissa jaksoissa kertoja. Bobi on myös esiintynyt jaksossa Kuningas ja kumiankka Lari-kuninkaan neuvonantajana.
Lari Kurkku (engl. "Larry the Cucumber") on tummanvihreä avomaankurkku, joka on yhdessä Bobi Tomaatin kanssa sarjan päähahmo. Joissakin Popsikkaiden jaksoissa Lari esiintyy Raamatun kertomusten henkilönä. Lari on myös tunnettu "hullunkurisista lauluistaan", joita hän esittää jaksojen väleissä. Larilla on myös toinen henkilöllisyys, Popsikkalan kaupunkia suojeleva Ihmelari, joka on päihittänyt muun muassa Palturi Pupun ja Juorukin. Hänet esitetään lähes aina pelottomimpana mutta ei aivan taitavimpana supersankarina. Jaksossa Ihmelari ja Puppu ulkoavaruudesta Ihmelarin taru oli vaarassa loppua, mutta hänen apurinsa Alfred pelasti tilanteen.
Juniori Parsa (engl. "Junior Asparagus") on parsakaali, joka asuu isänsä ja äitinsä luona Popsikkalassa.
Juniorin parhaita ystäviä ovat Laura Porkkana ja tämän pikkuveli Lenni. Popsikkaiden jaksossa Vihaiset viinirypäleet Junioria kiusattiin, mutta muuten kaikki Popsikkalan asukkaat ovat hänen ystäviään.
Laura Porkkana (engl. "Laura Carrot") on porkkana, joka käy esikoulua Popsikkalassa. Hänellä on myös pikkuveli, Lenni.
Lauran tunnistaa vaaleista letitetyistä hiuksista. Lauran paras ystävä on Juniori Parsa, joka käy samaa koulua.
Listassa näkyy vain osa hahmoista:
Saatana (vuoden 1912 elokuva)
Saatana (, alaotsikoltaan "Il dramma dell'umanità", ”Ihmiskunnan draama”) on vuonna 1912 valmistunut italialainen mykkäelokuva. Luigi Maggin ohjaaman elokuvan päähenkilöä Saatanaa esittää Mario Bonnard.
Elokuva sisältää neljä kertomusta. Niistä ensimmäinen perustuu John Miltonin runoelmaan "Kadotettu paratiisi" ja toinen Friedrich Gottlieb Klopstockin runoelmaan "Messias".
Ensimmäisessä tarinassa Saatana kapinoi Jumalaa vastaan, viettelee käärmeenä ensimmäiset ihmiset ja kylvää heidän joukkoonsa väkivallan ja vallanhimon siemenet. Toisessa kertomuksessa Saatana koettelee Jeesusta ja yrittää estää hänen ylösnousemuksensa.
Elokuvan toisen osan ensimmäisessä kertomuksessa keskiaikaisen luostarin alkemisti keksii Saatanan avulla absintiksi kutsutun juoman, joka koituu munkkiveljien ja koko ihmiskunnan tuhoksi. Viimeisessä ja kestoltaan pisimmässä tarinassa Saatana auttaa terästehtaan omistajaa viettelemään tehtaan työläisen Furion rakastetun Marian. Saatanan yllyttämät työläiset nousevat kapinaan, Furio murhaa teollisuusmiehen ja räjäyttää lopuksi itsensä, Marian ja häntä pidättämään tulleet poliisit. Savuavilla raunioilla seisova Saatana sytyttää savukkeen ja pui irvistäen nyrkkiään kohti taivasta.
"Saatana" oli yksi torinolaisen Ambrosio Filmin suurtuotannoista. Sen käsikirjoituksen on laatinut runoilija Guido Volante. Ohjaajaksi mainitaan eräissä lähteissä Luigi Maggin ohella myös Arturo Ambrosio.
Elokuvaa levitettiin aluksi kahdessa osassa, joista toinen sai ensi-iltansa tammikuussa 1913. Mahdollisia sensuuriongelmia peläten yhtiö pyrki esittämään sen yhteiskunnallisena moraalitarinana, jonka tarkoituksena on vedota katsojien omaantuntoon. Yhdysvalloissa elokuvaa näytettiin ilman toista kertomusta.
"Saatana" oli suuri menestys sekä Italiassa että ulkomailla. Kriitikot ylistivät sen vaikuttavaa teemaa, Mario Bonnardin vahvaa näyttelijänsuoritusta sekä taidokasta lavastusta ja kuvausta. Ranskalaisen elokuvahistorioitsijan Georges Sadoulin mukaan elokuvan käsikirjoitus kärsii naivista kirkonvastaisuudesta ja demagogisesta politikoinnista, mutta sen ansiona on kokonaan uudenlaisen kerrontatavan luominen. "Saatanan" on nähty vaikuttaneen D. W. Griffithin "Suvaitsemattomuuteen" (1916) sekä eräisiin Thomas H. Incen, Maurice Tourneurin ja Carl Theodor Dreyerin elokuviin. Sitä voidaan pitää myös myöhemmän episodielokuvan edeltäjänä. Elokuvasta on säilynyt vain kahdeksan minuutin katkelma.
"Saatanaa" esitettiin Suomessa keväällä 1914. Lehtimainosten mukaan kyseessä oli ”kinematografin suurin ihmetyö”, ”kallein filmi joka tähän saakka on ilmestynyt”. Elokuva sai kiittäviä arvosteluja lehdistössä ja se oli "Hufvudstadsbladetin" mukaan myös suuri yleisömenestys.
Meri Rantanen
Meri Maaria Rantanen (s. 19. lokakuuta 1993 Nummi-Pusula) on suomalainen kestävyysjuoksija. Hän edustaa Joensuun Katajaa ja häntä valmentaa Rami Virlander.
Rantanen voitti Kalevan kisoissa pronssia vuonna 2017 Seinäjoella 10 000 metrillä ajalla 35.23,35. Vuoden 2017 SM-maastoissa hän sijoittui kahdeksanneksi ja voitti joukkuekilpailussa hopeaa.
Alle 20-vuotiaiden EM-kilpailuissa 2011 Tallinnassa Rantanen sijoittui 3 000 metrillä neljänneksi ja 5 000 metrillä viidenneksi. Alle 23-vuotiaiden EM-kilpailuissa 2015 Tallinnassa hän sijoittui 10 000 metrillä 14:nneksi.
Suomi–Ruotsi-maaottelussa Rantanen on edustanut Suomea vuonna 2011 Helsingissä 5 000 metrillä juosten neljänneksi ja vuonna 2015 Tukholmassa 10 000 metrillä, jossa hän oli viides.
Lähde